arnastofnun/IGC-2024 huggingface dataset:
S-1010/2006

Mál þetta, sem dómtekið var 25. september sl., er höfðað með ákæru Lögreglustjórans í Reykjavík, útgefinni 27. júní 2006 á hendur S-kk-þgf E-kk-þgf Ó-kk-þgf, Markarvegi 16, Reykjavík, ,,fyrir fíkniefnalagabrot, með því að hafa að kvöldi mánudagsins 11. apríl 2005 haft í vörslum sínum samtals 26,41 g af hassi, 27,04 g af marihuana, 0,26 g af tóbaksblönduðu kannabisefni og 11 töflur með vímuefninu MDMA sem ákærði ætlaði að hluta til sölu og dreifingar og að hluta til eigin neyslu, þar af 5,09 g af hassi sem lögreglumenn fundu við leit á ákærða í verslunarmiðstöðinni Kringlunni í Reykjavík, 0,53 g af marihuana og fyrrnefnt tóbaksblandað kannabisefni sem fannst í bifreið ákærða við sömu verslunarmiðstöð og 21,32 g af hassi, 25,51 g af marihuana og fyrrnefndar MDMA töflur sem lögreglumenn fundu við húsleit á heimili ákærða.”

Telur ákæruvaldið þessa háttsemi varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985, sbr. lög nr. 68/2001 og 2. gr. , sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Ákæruvaldið krefst þess að ákærði verði dæmdur til refsingar og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði hefur játað brot sitt fyrir dóminum. Er játning hans í samræmi við gögn málsins og verður hann sakfelldur fyrir brot sitt, en það er í ákæru réttilega heimfært til refsiákvæða.

Ákærði, sem fæddur er árið 1987, hlaut dóm 24. janúar 2005 fyrir þjófnaðarbrot, tilraun til þjófnaðar og fíkniefnalagabrot. Ákvörðun refsingar á hendur honum var þá frestað skilorðsbundið í 2 ár. Að öðru leyti hefur ákærði ekki gerst sekur um refsiverða háttsemi svo vitað sé.

Með broti því sem ákærði hefur verið sakfelldur fyrir í máli þessu hefur ákærði rofið skilorð framangreinds dóms. Þar sem brot ákærða varðar aðeins sektum verður dómurinn látinn halda sér, sbr. 60. gr. almennra hegningarlaga, en ákærða gert að greiða í ríkissjóð 285.000 króna sekt, innan fjögurra vikna frá uppkvaðningu dóms þessa, en sæta ella fangelsi í 20 daga.

Með vísan til 6. mgr. 5. gr. laga nr. 65/1974 sæti ákærði upptöku á 26,41 g af hassi, 27,04 g af marihauana, 0,26 g af tóbaksblönduðu kannabisefni og 11 töflum af MDMA.

Með vísan til 1. mgr. 165. gr. laga nr. 19/1991 greiði ákærði sakarkostnað málsins, 127.234 krónur.

I-kvk-nf E-kvk-nf héraðsdómari kveður upp dóm þennan.

D ó m s o r ð:

Ákærði, S-kk-nf Ö-kk-nf Ó-kk-nf, greiði 285.000 krónur í ríkissjóð innan fjögurra vikna frá uppkvaðningu dóms þessa, en sæti ella fangelsi í 20 daga.

Ákærði sæti upptöku á 26,41 g af hassi, 27,04 g af marihauana, 0,26 g af tóbaksblönduðu kannbisefni og 11 töflum af MDMA.

Ákærði greiði sakarkostnað málsins, 127.234 krónur.

I-kvk-nf E-kvk-nf.

---------------------------- ------------------------ ----------------------------

Rétt endurrit staðfestir,

Héraðsdómi Reykjavíkur, 29. september 2006.
S-1012/2006

Mál þetta, sem dómtekið var í dag, er höfðað samkvæmt ákæru útgefinni af lögreglustjóranum í Reykjavík 27. júní sl. á hendur H-kk-þgf R-kk-þgf O-kk-þgf, kt. 000000-0000, Kambaseli 35, Reykjavík, „fyrir fíkniefnalagabrot, með því að hafa að kvöldi föstudagsins 28. apríl 2006 í bifreiðinni LU-126 í Mjóddinni í Reykjavík haft í vörslum sínum 0,98 g af amfetamíni og 2,12 g af hassi, sem fannst við leit á ákærða.

Telst þetta varða við 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á hassi, sbr. lög nr. 13/1985, sbr. lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.”

Ákærði sótti ekki þing en í fyrirkalli, sem var gefið út 31. júlí sl. og hefur verið löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum sbr. 1. mgr. 126. gr. laga nr. 19/1991 um meðferð opinberra mála.

Dómurinn telur sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákæru.

Samkvæmt sakavottorði ákærða gekkst hann á árinu 2002 undir lögreglustjórasekt vegna brota gegn ávana- og fíkniefnalögum. Hann hlaut 2 mánaða fangelsisdóm, skilorðsbundinn í 3 ár, 14. mars 2005 vegna brots gegn 254. gr. almennra hegningarlaga. Hann hlaut 6 mánaða fangelsisdóm, skilorðsbundinn í 3 ár, 2. september 2005, fyrir brot gegn 1. mgr. 48. gr. umferðarlaga og var með viðurlagaákvörðun 12. desember 2005 gert að greiða 226.000 króna sekt vegna brots gegn ávana- og fíkniefnalögum. Síðast hlaut ákærði dóm, 76.000 króna sekt, 7. mars 2006 fyrir brot gegn ávana- og fíkniefnalögum.

Með broti sínu sem ákærði hefur verið sakfelldur fyrir hefur hann rofið skilorð dómsins frá 2. september 2005, en þar sem brot ákærða varðar aðeins sektum, verður skilorðsdómur látinn haldast, sbr. 60. gr. almennra hegningarlaga.

Með vísan til framangreinds þykir refsing ákærða hæfilega ákveðin 46.500 króna sekt til ríkissjóðs, sem greiðist innan fjögurra vikna frá uppkvaðningu dóms þessa að telja, en ella sæti ákærði fangelsi í 4 daga.

Ákærði sæti upptöku á 0,98 g af amfetamíni og 2,12 g af hassi.

D ó m s o r ð:

Ákærði, H-kk-nf R-kk-nf O-kk-nf, greiði 46.500 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga.

Ákærði sæti upptöku á 0,98 g af amfetamíni og 2,12 g af hassi.

I-kvk-nf E-kvk-nf.

---------------------- ---------------------- ----------------------

Rétt endurrit staðfestir:

Héraðsdómi Reykjavíkur 31. ágúst 2006.
S-1023/2006

Mál þetta er höfðað samkvæmt ákæru útgefinni af lögreglustjóranum í Reykjavík 27. júní sl. á hendur H-kk-þgf Þ-kk-þgf M-kk-þgf, Kötlufelli 11, Reykjavík, „fyrir fjársvik með því að hafa föstudaginn 2, Reykjavík, með því að framvísa við afgreiðsluborð verslunarinnar umbúðum af kaffivél að söluverði 5.490 kr. sem ákærði hafi sett í geislaspilara að söluverði 59.900 kr. og greiða verð kaffivélarinnar fyrir geislaspilarann.“

Er þetta talið varða við 248. gr., almennra hegningarlaga nr. 19/1940.

Þess er krafist að ákærði verði dæmdur til refsingar.

Í þinghaldi í dag var þingfest önnur ákæra á hendur ákærða útgefin af lögreglustjóranum í Reykjavík 4. september sl. fyrir „eftirgreind þjófnaðarbrot framin í Reykjavík á árinu 2004 nema annað sé tekið fram:

1. Laugardaginn 13. mars í versluninni Nóatúni. Rofabæ 39, stolið 50 kartonum af sígarettum samtals að verðmæti kr. 257.500.

2. Fimmtudaginn 8. júní í versluninni Gripið og greitt, Skútuvogi 4, stolið 47 kartonum af sígarettum og 18 flöskum af gosdrykkjum samtals að verðmæti kr. 208.327.

3. Mánudaginn 26. júní í verslun ÁTVR, Eiðistorgi, Seltjarnarnesi stolið áfengisflösku að verðmæti kr. 3.090.“

Telst þetta varða við 244. gr. almennra hegningarlaga nr. 19/1940.

Mál þessu voru sameinuð.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákærum.

Ákærði er fæddur í ágúst 1968. Samkvæmt sakavottorði á hann að baki langan sakaferil, sem nær aftur til ársins 1988. Frá þeim tíma hefur hann sex sinnum hlotið refsingu fyrir umferðarlagabrot og 11 sinnum fyrir hegningarlagabrot, þar af tíu fangelsisdóma fyrir þjófnað. Síðast var ákærði dæmdur í þriggja mánaða óskilorðsbundið fangelsi með dómi héraðsdóms 21. mars 2006. Þjófnaðarbrot ákærða 13. mars 2006 var framið fyrir uppkvaðningu þess dóms og verður refsing hans því að hluta ákvörðuð sem hegningarauki við þann dóm með vísan til 78. gr. almennra hegningarlaga. Ákærði er nú sakfelldur fyrir fjögur auðgunarbrot og nema þeir hagsmunir sem brot hans beindust að hátt í hálfri milljón króna. Til mildunar refsingar horfir hins vegar að ákærði hefur játað brot sín greiðlega auk þess sem fyrir liggur að hann sé haldinn sjúklegri stelsýki. Með hliðsjón af öllu framangreindu og með vísan til 77. gr. almennra hegningarlaga þykir refsing ákærða hæfilega ákveðin fangelsi í 3 mánuði.

Ákærði greiði þóknun skipaðs verjanda síns, A-kk-ef C-kk-ef, hæstaréttarlögmanns 87.150 krónur að meðtöldum virðisaukaskatti.

D ó m s o r ð :

Ákærði, H-kk-nf Þ-kk-nf M-kk-nf, sæti fangelsi í 3 mánuði.

Ákærði greiði þóknun skipaðs verjanda síns, A-kk-ef C-kk-ef hæstaréttarlögmanns, 87.150 krónur að meðtöldum virðisaukaskatti.

Á-kk-nf M-kk-nf
S-1024/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 27. júní 2006 á hendur B-kk-þgf W-kk-þgf K-kk-þgf, kt. [...], Borgarholtsbraut 54, Kópavogi, fyrir fjársvik með því að hafa í október 2004 svikið út eftirgreind skipti í verslun Bílanausts hf., Borgartúni 26, Reykjavík, vörur að andvirði 136.899 krónur, sem ákærði tók heimildarlaust út í reikning Ís-hluta ehf. hjá versluninni:

1) Þann 1. október vörur að andvirði 37.035 krónur.

2) Þann 25. október vörur að andvirði 40.456 krónur.

3) Þann 26. október vörur að andvirði 3.644 krónur.

4) Þann 28. október vörur að andvirði 18.697 krónur.

5) Þann 29. október vörur að andvirði 37.067 krónur.

Þetta er talið varða við 248 gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Af hálfu Bílanausts, kt. [...], er þess krafist að ákærði verði dæmdur til greiðslu skaðabóta að fjárhæð 136.899 krónur ásamt vöxtum samkvæmt 8. gr. vaxtalaga nr. 38/2001 frá 29. október 2004 en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1954. Hann hefur ekki áður gerst sekur um brot á almennum hegningarlögum. Verður til þess litið við ákvörðun refsingar. Á móti kemur að ákærði sveik út vörur í fimm skipti og var samanlagt andvirði þeirra tölvuvert. Verður ákærði dæmdur í fangelsi í tvo mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði hefur samþykkt framkomna skaðabótakröfu í málinu. Í samræmi við það greiði ákærði Bílanausti hf., 136.899 krónur ásamt vöxtum samkvæmt 8. gr. vaxtalaga nr. 38/2001 frá 29. október 2004 til dagsins í dag en síðan dráttarvöxtum samkvæmt 9. gr. sömu laga frá þeim degi til greiðsludags.

D ó m s o r ð :

Ákærði, B-kk-nf W-kk-nf K-kk-nf, sæti fangelsi í tvo mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði Bílanausti hf., 136.899 krónur ásamt vöxtum samkvæmt 8. gr. vaxtalaga nr. 38/2001 frá 29. október 2004 til 4. september 2006 en síðan dráttarvöxtum samkvæmt 9. gr. sömu laga frá þeim degi til greiðsludags.

S-kk-nf S-kk-nf.
S-1025/2006

Mál þetta, sem dómtekið var í dag, er höfðað með ákærðu útgefinni af lögreglustjóranum í Reykjavík 27. júní sl. á hendur S-kvk-þgf E-kvk-þgf S-kvk-þgf, kt. [...], Brekkugötu 60, Þingeyri, fyrir fjárdrátt, með því að hafa í starfi sem gjaldkeri starfsmannafélags IKEA í Reykjavík dregið sér á tímabilinu frá 5. september 2003 til 27. desember 2004 samtals 1.301.018 krónur, - 597.072 krónur úr sjóði félagsins, sem ákærða tók út af reikningi þess og 703.946 krónur af andvirði gossölu félagsins sem ákærða skilaði ekki í sjóð.

Fjárhæðir skiptast þannig eftir árum:

Árið 2003 214.354 kr.

Árið 2004 1.086.664 kr.

Þetta er talið varða við 247. gr. almennra hegningarlaga nr. 19/1940.

Þess er krafist að ákærða verði dæmd til refsingar.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Við ákvörðun refsingar er til þess að líta að ákærða dró til sín verulegt fé í starfi sínu sem gjaldkeri og misnotaði þannig stöðu sína. Til mildunar horfir að ákærða hefur samkvæmt sakavottorði ekki áður gerst sek um refsiverðan verknað. Hún játaði brot sitt strax á rannsóknarstigi og endurgreiddi það fé sem hún hafði dregið sér. Ber því að líta til 8. tl. 1. mgr. 70. gr. almennra hegningarlaga. Að þessu virtu er refsing ákærðu ákveðin fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða greiði málsvarnarþóknun skipaðs verjanda síns H-kvk-ef H-kvk-ef héraðsdómslögmanns 164.340 krónur að meðtöldum virðisaukaskatti.

D ó m s o r ð :

Ákærða, S-kvk-nf E-kvk-nf S-kvk-nf, sæti fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða greiði málsvarnarþóknun skipaðs verjanda síns H-kvk-ef H-kvk-ef héraðsdómslögmanns 164.340 krónur að meðtöldum virðisaukaskatti.

S-kk-nf S-kk-nf.
S-1111/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 4. júlí 2006 á hendur S-kk-þgf M-kk-þgf Þ-kk-þgf, fyrir þjófnaði, með því að hafa á tímabilinu 17. desember 2004 til 9. júní 2005 í húsnæði Sérleyfisbíla Akureyrar – Norðurleið hf. að Skógarhlíð 10, Reykjavík, stolið samtals kr. 59.000 í reiðufé úr peningatösku, sem geymd var í læstri hirslu, en í síðasta skiptið stal ákærði kr. 10.000.

Telst þetta varða 244. gr. almennra hegningalaga nr. 19/1940.

Þess er krafist að ákærði verði dæmdur til refsingar.

Í málinu gera Sérleyfisbílar Akureyrar hf., kröfu um að ákærði verði dæmdur til greiðslu skaðabóta að fjárhæð kr. 59.000, auk vaxta samkvæmt 8. gr. laga nr. 38/2001 um vexti og verðtryggingu, frá tjónsdegi, en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt fyrirliggjandi sakavottorði hefur ákærði ekki áður gerst sekur um refsiverðan verknað sem áhrif hefur á refsiákvörðun í máli þessu. Að því virtu sem hér hefur verið rakið og með hliðsjón af þeirri fjárhæð sem brot ákærða lýtur að og skýrri játningu hans er refsing hans hæfilega ákveðin fangelsi í 30 daga, en fresta skal fullnustu refsingar og hún falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955. Ákærði greiði Sérleyfisbílum Akureyrar hf. 59.000 krónur ásamt vöxtum samkvæmt 8. gr. laga um vexti og verðtryggingu nr. 38/2001 frá 9. júní 2005 til 25. nóvember 2005 en dráttarvöxtum skv. 9. gr. sömu laga frá þeim degi til greiðsludags.

D ó m s o r ð:

Ákærði, S-kk-nf M-kk-nf Þ-kk-nf, sæti fangelsi í 30 daga, en fresta skal fullnustu refsingar og hún falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði Sérleyfisbílum Akureyrar hf. 59.000 krónur ásamt vöxtum samkvæmt 8. gr. laga um vexti og verðtryggingu nr. 38/2001 frá 9. júní 2005 til 25. nóvember 2005 en dráttarvöxtum skv. 9. gr. sömu laga frá þeim degi til greiðsludags.

Á-kk-nf M-kk-nf
S-1112/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 4. júlí 2006 á hendur G-kk-þgf G-kk-þgf, kt. [...], Álfheimum 68, Reykjavík, fyrir eftirtalin brot framin í Reykjavík sunnudaginn 1. janúar 2006:

1. Húsbrot með því að hafa ruðst inn í verslunina Sóló-húsgögn ehf., Ármúla 1, með því að brjóta rúðu í útihurð.

Þetta er talið varða við 1. mgr. 231. gr. almennra hegningarlaga nr. 19/1940.

2. Eignaspjöll, með því að hafa valdið skemmdum á nefndri verslun og innbúi sem í henni var með því að brjóta 4 rúður og spegil, kveikja í skrifborðsskúffu, sprauta úr duftslökkvitæki yfir innanstokksmuni, velt húsgögnum og valdið frekari skemmdum þannig að heildartjón nam 998.358 krónum.

Þetta er talið varða við 1. mgr. 257. gr. almennra hegingarlaga.

Þess er krafist að ákærði verði dæmdur til refsingar. Í málinu gerir Tryggingamiðstöðin, kt. [...], kröfu um að ákærði verði dæmdur til greiðslu skaðabóta að fjárhæð 998.358 krónur auk vaxta skv. 8. gr. laga um vexti og verðtryggingu nr. 38/2001 frá tjónsdegi til þess dags er dómsmál er höfðað en dráttarvaxta skv. 1. mgr. 6. gr. sömu laga frá þeim degi til greiðsludags.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín og samþykkt bótakröfu. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í desember 1973. Hann var í júní 1997 dæmdur í 60 daga skilorðsbundið fangelsi í þrjú ár fyrir þjófnað. Með hliðsjón af sakarefni máls þessa er refsing ákærða ákveðin fangelsi í tvo mánuði, sem bundið verður skilorði með þeim hætti er í dómsorði greinir.

Ákærði hefur samþykkt framkomna skaðabótakröfu í málinu. Í samræmi við það greiði ákærði Tryggingamiðstöðinni, kt. [...], 998.358 krónur auk vaxta skv. 8. gr. laga um vexti og verðtryggingu nr. 38/2001 frá 1. janúar 2006 til 4. október 2006 en með dráttarvöxtum skv. 1. mgr. 6. gr. sömu laga frá þeim degi til greiðsludags.

D ó m s o r ð :

Ákærði, G-kk-nf G-kk-nf, sæti fangelsi í tvo mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði Tryggingamiðstöðinni, kt. [...], 998.358 krónur auk vaxta skv. 8. gr. laga um vexti og verðtryggingu nr. 38/2001 frá 1. janúar 2006 til 4. október 2006 en með dráttarvöxtum skv. 1. mgr. 6. gr. sömu laga frá þeim degi til greiðsludags.

S-kk-nf S-kk-nf.
S-1119/2006

Mál þetta var höfðað með ákæru lögreglustjórans í Reykjavík, dagsettri 4. júlí sl., á hendur Þ-kk-þgf Þ-kk-þgf, kt. 000000-0000, Laugarnesvegi 102, Reykjavík, „fyrir fíkniefna- og vopnalagabrot, með því að hafa að kvöldi fimmtudagsins 8. desember 2005 að Laugavegi 46B í Reykjavík haft í vörslum sínum 241,19 g af hassi, 2,03 g af tóbaksblönduðu kannabisefni og 1,80 g af amfetamíni, og jafnframt að hafa þá átt og haft í vörslum sínum án tilskilins leyfis 1 loftbyssu, 1 gasbyssu og sverð, sem lögreglan fann við húsleit.

Telst þetta varða við 2. gr., sbr. 5., laga um ávana- og fíkniefni nr. 65/1974, sbr. og 6. gr. sömu laga, varðandi meðferð ákærða á kannabis, sbr. lög nr. 13/1985, og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og 1. mgr. 12. gr. og d-lið 2. mgr. 30. gr., sbr. 1. mgr. 36. gr., vopnalaga nr. 16/1998.

Þess er krafist að ákærði verði dæmdur til refsingar og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er enn fremur krafist að framangreint sverð, sem lögreglan lagði hald á, verði gert upptækt samktæmt 1. mgr. 37. gr. laga nr. 16/1998.“

Ákærði hefur játað brot sín fyrir dóminum. Er játning hans í samræmi við önnur gögn málsins og verður hann sakfelldur fyrir brot sín, en þau eru í ákæru réttilega færð til refsiákvæða.

Ákærði krefst vægustu refsingar sem lög leyfa og krefst verjandi ákærða málsvarnarþóknunar að mati dómsins.

Samkvæmt sakavottorði ákærða hlaut hann dóm 11. desember 1998, 47.000 króna sekt, fyrir brot gegn 1., sbr. 2. mgr. 45. gr. og 1. mgr. 48. gr. umferðarlaga og var þá sviptur ökurétti í 8 mánuði frá 13. september 1998. Önnur brot hefur ákærði ekki gerst sekur um, svo vitað sé.

Þegar litið er til magns þess efnis sem ákærði hafði í vörslum sínum er refsing ákærða ákveðin 45 daga fangelsi en fresta skal fullnustu refsingarinnar og falli hún niður að liðnum 2 árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Þá sæti ákærði, með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, upptöku á 241,19 g af hassi, 2,03 g af tóbaksblönduðu kannabisefni og 1,80 g af amfetamíni, svo og framangreindu sverði sem lögregla lagði hald á.

Af hálfu ákæruvaldsins flutti málið D-kk-nf K-kk-nf fulltrúi lögreglustjórans í Reykjavík.

D ó m s o r ð :

Ákærði, Þ-kk-nf Þ-kk-nf, sæti 45 daga fangelsi en fresta skal fullnustu refsingar ákærða og falli hún niður að liðnum 2 árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 241,19 g af hassi, 2,03 g af tóbaksblönduðu kannabisefni, 1,80 g af amfetamíni og sverði sem lögregla lagði hald á.

I-kvk-nf E-kvk-nf.